Skjervøy prestegjeld

Skjervøy prestegjeld var et prestegjeld tilhørende Nord-Troms prosti. Det omfattet sogn i Skjervøy kommune i Troms fylke, og hovedkirken var Skjervøy kirke. 

Skjervøys kirkesogn er nå en del av Skjervøy kirkelige fellesråd, og underlagt Nord-Troms prosti i Nord-Hålogaland bispedømme i Den norske kirke.

Historikk 

Skjervøy ble utskilt fra Tromsø prestegjeld som selvstendig sognekall iflg. reskr. 18.01.1776. En rekke forsamlingshus ble benyttet til kirkebruk på denne tiden. Kgl. res. 10.09.1862 delte Skjerøy i tre sogn; Skjervøy hovedsogn, Reisen (nåværende Nordreisa) og Kvænangen annekssogn. Av mindre endringer kan nevnes: - Reskr. 13.08.1813 ga tillatelse til å utvide Skorpen forsamlingshus til annekskirke. - Kgl. res. 13.04.1889 overførte gårdene Tretten og Loppevoll fra Skjervøy til Reisa sogn. - Kgl. res. 09.01.1920 ga tillatelse til å bygge et kapell på Man i Skjevøy preste- gjeld (Rotsund kapell).

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Menigheter
Prestegjeldet hadde ved sin avvikling følgende menigheter:
 Skjervøy

Referanser

Skjervøys historie
Prestegjeld i Troms
Prestegjeld i Nord-Hålogaland bispedømme